Said Ahmedin mukaan mies haukkui häntä muun muassa pedofiiliksi ja vääräuskoiseksi.

Vasemmistoliiton eduskuntavaaliehdokas Suldaan Said Ahmed kertoo, että hänen kimppuunsa on hyökätty Helsingin Itäkeskuksessa. Hyökkäys tapahtui maanantaina päivällä metroasemalla.

Said Ahmed oli tulossa vaalitilaisuudesta ja hänellä oli käsissään ehdokasmateriaalia. Yhtäkkiä lähelle tuli kaksi miestä, joista toinen alkoi haukkua ja töniä Said Ahmedia. Said Ahmedin mukaan mies haukkui häntä muun muassa pedofiiliksi ja vääräuskoiseksi. Mies sanoi, että Said Ahmedin oli turha unelmoida eduskuntaan pääsemisestä.